মোল্লা মাজদুদ্দিন
মাজদুদ্দীন আল-মাদানী (আরবি: مجد الدین المدنی), মদন শাহজাহানপুরী বা মাজদুদ্দীন ওরফে মোল্লা মদন নামেও পরিচিত (আরবি: مدن شاہجہانپوری), ছিলেন ১৮ শতকের একজন ভারতীয় মুসলিম ধর্মতত্ত্ববিদ, ইসলামি ব্যক্তিত্ব, গবেষক ও শিক্ষক ছিলেন। তিনি বাংলার প্রথম আলিয়া মাদ্রাসা, মাদ্রাসা-ই-আলিয়া, কলকাতার প্রতিষ্ঠাতা পরিচালক ও মাদ্রাসার প্রথম হেড মাওলানা ছিলেন। তার উপাধি ছিলো মৌলভি বাহারুল উলুম। তিনি ইসলামি আইন, বালাগাত-মানতিক সম্পর্কেও জ্ঞান রাখতেন। তিনিই এই মাদ্রাসার সিলেবাস প্রণয়ন করেন। তিনি ইসলামের মৌলিক জ্ঞানের পাশাপাশি ইসলামি আইন ও বিচারব্যবস্থাকে প্রাধান্য দিয়ে ও গণিত, যুক্তিবিদ্যা ও দর্শন অন্তর্ভুক্ত করে এই সিলেবাস প্রণয়ন করেন। তার বাড়িতেই কলকাতা আলিয়া মাদ্রাসা প্রথম ৭ মাসের কার্যক্রম চলতে থাকে। সেই সময়ে মাদ্রাসার অধ্যক্ষ হিসাবে তার মাসিক বেতন ৩০০ টাকা ধার্য করা হয়েছিলো।